

 **РЕПУБЛИКА БЪЛГАРИЯ**

 **РАЙОНЕН СЪД - САНДАНСКИ**

 **ПРОТОКОЛ №2/11.12.2023 г.**

Днес, 11.12.2023 година в сградата на Районен съд - гр. Сандански, комисия, назначена със Заповед №757/08.12.2023 година на Административния ръководител-Председател на Районен съд– Сандански в състав:

**Председател:**

Елена Цолева – съдебен администратор при Районен съд - Сандански

**Членове:**

 Анелия Резашка – главен счетоводител при Районен съд - Сандански

Елена Груфалова – съдебен деловодител при Районен съд – Сандански

се събра и прие методика за провеждане на **втори етап - събеседване** за проверка на познанията от Правилника за администрацията на съдилищата /ПАС/, Етичния кодекс на съдебните служители и от задълженията на призовкаря по длъжностна характеристика.Събеседването ще се проведе с допуснатите кандидати на обявения конкурс за една щатна бройка „призовкар” в Районен съд - Сандански, обявен със Заповед №656/ 03.11.2023 г. на Административния ръководител на Районен съд- Сандански.

**I. Относно провеждане на събеседване с допуснатите кандидати**

До втори етап /събеседване/ се допускат кандидатите, които са одобрени след първия етап на конкурса – по документи.

 Кандидатите ще бъдат оценявани съобразно техните професионално – значими знания и умения, делови и нравствени качества и мотивация.

Събеседването ще протече по следния начин:

1. Всеки кандидат следва накратко да се представи.
2. Събеседването с кандидатите се извършва чрез въпросник, съдържащ 15 (петнадесет) въпроса. Членовете на комисията оценяват самостоятелно кандидата, чрез оценка от 0 (нула) до 3 (три) точки за всеки отговор. Общата оценка на кандидата от събеседването се формира като средно аритметично от оценките на членовете на комисията, закръглено до цяло число.

Вторият етап на конкурса – събеседване ще се проведе на 28.12.2023 г. от 09.00 часа в съдебна зала № 3, ет.3 на Съдебната палата.

Протоколите от оценката и класирането на кандидатите ще се поставят на видни места в сградата на Районен съд - Сандански – на входа на сградата и на таблата за обявления, както и ще се публикуват на интернет-страницата на съда, незабавно след тяхното изготвяне.

**II. Заключителен етап**

Максималният брой точки за проверка на познанията от Правилника за администрацията на съдилищата /ПАС/, Етичния кодекс на съдебните служители и от задълженията на призовкаря по длъжностна характеристика е 45 /четиридесет и пет/ точки.

За успешно издържали конкурса ще се считат кандидатите получили не по-малко от 30 /тридесет/ точки от събеседването.

1. Въз основа на проведения конкурс комисията оформя протокол с резултатите от проведения конкурс и класира успешно издържалите конкурса.

2. Протоколът от крайния резултат на конкурса се публикува на интернет страницата на съда, на таблото за съобщения на Съдебната палата и се съобщава на участниците в конкурса в 3-дневен срок от провеждането му, след което се предоставя на Административния ръководител.

3. Административният ръководител на съда с писмена заповед определя лицето, спечелило конкурса.

4. С успешно класирания на първо място кандидат се сключва трудов договор и му се връчва индивидуална длъжностна характеристика, съобразена с типовите длъжностни характеристики на съдебните служители в администрацията на съда.

Председателят на изпитната комисия отговаря за съхранението на пликовете с изпитните материали и протоколите преди и след провеждане на изпита в сейф или помещение при спазване на изискванията за неразгласяване на информацията и опазване на материалите.

Препис-извлечение от настоящия протокол да се обяви на Таблото за обяви и съобщения на Районен съд- Сандански и да се публикува на интернет страницата на съда.

Комисия:

1. /п/ не се чете

Елена Цолева

1. /п/ не се чете

Анелия Резашка

1. /п/ не се чете

Елена Груфалова